ועדת הכספים, כנסת 19, פרוטוקול מספר 382, 2014-07-08 10:40

ניסן סלומינסקי: אנחנו פותחים את הדיון.

ניסן סלומינסקי: על סדר היום צו תעריף המכס והפטורים ומס קנייה על טובין (תיקון מס' 9), התשע"ד-2014 (לקביעת שיעור מכס אחיד על מוצרי טקסטיל שונים).

<שירלי אביבי: הצו הזה הוא צו המשך לצו שנעשה בשנה שעברה במאי.

<שירלי אביבי: במסגרת הצו הקודם, בהתאם להמלצת ועדת הכספים, אוחדו שיעורי המכס על טקסטיל לשישה אחוזים.

<שירלי אביבי: הצו הזה הוא צו ממשיך.

<שירלי אביבי: בצו הזה אנחנו קודם כל פוטרים ממכס רוכסנים וכפתורים שמשמשים חומרי גלם לתעשייה המקומית אבל זה צו הפחתה מ-12 ל-6.

<שירלי אביבי: אנחנו מביאים לדיון כרגע פרטי מכס שבדקנו אותם והם נשמטו מסיבה כלשהי מהצו הקודם ונשאר עליהם שיעור מכס שהוא מעורב, גם אחוזי וגם קצוב.

<שירלי אביבי: כדי להשוות את כל שיעורי המכס על טקסטיל על שישה אחוזים, עשינו את הצו הזה שלוקח גם את פרטי המכס שנשמטו ושיעורי המכס שם הם בעלי מרכיב אחוזי וגם קצוב, ומעבירים אותו לשישה אחוזים.

<שירלי אביבי: בדקנו כל פרט ופרט ומדובר באופן כללי בהעלאה תיאורטית.

<שירלי אביבי: שיעור היבוא בפרטים האלה שאנחנו מתקנים והופכים אותם לשישה אחוזים הוא זניח.

<שירלי אביבי: מדובר על כ-6,500 שקלים בכל הפרטים.

אראל מרגלית: מה זה 6,500 שקלים?

<שירלי אביבי: אישור המס שנגבה על הפרטים האלה, בפרטים הספציפיים האלה שהם בצו הזה שמעבירים אותם משיעור מכס קצוב פלוס אחוזים לשישה אחוזים.

<שירלי אביבי: מדובר בסך הכול בשיעור מכס של 6,500 שקלים שזה כלום.

אראל מרגלית: אלה לא כל הבגדים ב-H

ניסן סלומינסקי: לא.

ניסן סלומינסקי: זה כבר מזמן עשינו.

ניסן סלומינסקי: כאן אלה פרטים שנשארו.

<שירלי אביבי: רוכסנים וכפתורים הם חלק מהצו הזה אבל זה כתוצאה מבקשה.

אראל מרגלית: שלא יאמרו שעכשיו נכנסים לזארה ואתה העלית את המחיר בשישה אחוזים.

<שירלי אביבי: מדובר באופן כללי בפרטי מכס שמהווים חומרי גלם לתעשייה ואותם אנחנו מפחיתים לשישה אחוזים ומעדכנים.

ניסן סלומינסקי: בזמנו היה ויכוח בין היצרנים לבין היבואנים בכל הנושא הזה.

ניסן סלומינסקי: כל אחד חשב שהעולם מתהפך.

ניסן סלומינסקי: איך זה בפועל אחרי שהכול אושר ועבר לשישה אחוזים?

ניסן סלומינסקי: איך השוק מתנהל?

ניסן סלומינסקי: בסדר?

<שירלי אביבי: השוק קיבל את השינוי וכולם הסתכלו עליו.

<שירלי אביבי: מבחינת רשויות האכיפה והניהול התקין של תהליך היבוא זה יצר פשטות ואין לנו יותר חיכוכים עם יבואנים אם המוצרים שלהם פטורים או חייבים.

<שירלי אביבי: כולם משלמים אותו הדבר.

<שירלי אביבי: גם על חומר גלם מוטלים שישה אחוזים וגם על מוצר מוגמר.

<שירלי אביבי: ברמה הרעיונית והכלכלית יש הגיון ולכן מאז אנחנו לא שומעים טענות ומענות.

ניסן סלומינסקי: גם ויזל רגוע?

<שירלי אביבי: אם ויזל לא היה רגוע, הוא היה פונה אבל הוא לא פונה.

ניסן סלומינסקי: הוא מנכ"ל מוביל.

<שירלי אביבי: הוא היה בדיונים הקודמים.

<שירלי אביבי: אני חושבת שכולם הסתגלו לשינוי והוא לא עשה שום דבר שמרע עם הענף.

<שירלי אביבי: בסך הכול הצו הוא הפחתה של קרוב לעשרים מיליון שקלים לגבי הכפתורים והרוכסנים.

<שירלי אביבי: זה כמעט לא בא לידי ביטוי.

ניסן סלומינסקי: יש מישהו שרוצה להתייחס?

ניסן סלומינסקי: אין.

ניסן סלומינסקי: מי בעד אישור צו תעריף המכס והפטורים ומס קנייה על טובין (תיקון מס' 9), התשע"ד-2014 (לקביעת שיעור מכס אחיד על מוצרי טקסטיל שונים)?

ניסן סלומינסקי: בעד – פה אחד

ניסן סלומינסקי: הצו אושר פה אחד.

ניסן סלומינסקי: תודה.